IV . Hospodárenie rozpočtových organizácií – základné školy 

1. Finančné transfery

	Na rok 2009 bol schválený celkový rozpočet normatívnych finančných prostriedkov na prenesené kompetencie – základné školy v mestskej časti Bratislava – Dúbravka vo výške 2 208 592 €, na vzdelávacie poukazy  42 532 € a na odstupné 636 €. Na prevádzku základných škôl k 30.6.2009 bolo poskytnutých celkom 1 216 330,19 €, z toho z prostriedkov ŠR 1 046 234,11 €  a z prostriedkov mestskej časti 170 096,08 €. 
V celkovom objeme poskytnutého  zo ŠR sú okrem normatívnych finančných prostriedkov pre základné školy vo výške 1 015 183 € aj nenormatívne finančné prostriedky na vzdelávacie poukazy v sume 25 519 €. Osobitnú skupinu predstavujú finančné prostriedky poskytované Úradom práce ,sociálnych vecí a rodiny, určené pre deti v  hmotnej  núdzi.  K  30. 6. 2009  bolo  z  uvedených   finančných   prostriedkov   poskytnutých  1 746,71 € na  stravné a 315,40 €  na  učebné  pomôcky.  
Originálne kompetencie – školské zariadenia ( školské kluby detí a školské jedálne pri ZŠ ), sú v plnej výške financované z prostriedkov mestskej časti. Zákon č. 597/2003 Z. z. o financovaní základných škôl, stredných škôl a školských zariadení v znení neskorších prepisov v § 6 b zabezpečuje zriaďovateľom materských škôl financovanie príspevku na výchovu a vzdelávanie na počet detí materskej školy, ktoré majú jeden rok pred plnením povinnej školskej dochádzky  ( § 1 ods. 1 písm. b ). Tieto finančné prostriedky sú účelovo určené pre materskú školu ( ďalej MŠ ) zriaďovateľa na financovanie nákladov súvisiacich s výchovno – vzdelávacím procesom detí, ktoré majú v danej MŠ jeden rok pred plnením povinnej školskej dochádzky. Výška uvedených finančných prostriedkov pre našu mestskú časť na rok 2009 predstavuje 34 542 €. Z týchto finančných prostriedkov nám k 30.6.2009 bolo poskytnutých  17 272 €.  Na prevádzku školských klubov detí pri ZŠ boli k 30.6.2009 poskytnuté zdroje vo výške 79 459 € a na školské jedálne pri ZŠ  51 775  €.   
Mestská časť poskytla pre základné školy v prvom polroku  2009 z účtu nájomné ZŠ 30 509,55 € . Z týchto finančných prostriedkov bolo uhradené najmä poistné za budovy ZŠ, nákup svietidiel pre ZŠ Pri kríži, oprava prístreškov  (vchodov a kontajnerov)  pre ZŠ Sokolíkova, revízie a opravy hasiacich prístrojov pre ZŠ, revízia bleskozvodu a elektrických zariadení na ZŠ Sokolíkova   a  ostatné služby. Z účtu nájomné MŠ bolo poskytnutých 8 352,53 € . Tieto boli čerpané najmä na poistenie majetku MŠ, deratizáciu, revízie plynu a pod. Podrobný prehľad poskytnutých finančných prostriedkov k 30.6. 2009 je v prílohe č. 5.

2. Výdavky

Výdavky na originálne kompetencie - MŠ a ŠJ pri MŠ sú hradené z finančných prostriedkov mestskej časti a z príspevkov od rodičov. Ich výška celkom k  30.6.2009 predstavuje  spolu 615 967 €. Prehľad čerpania podľa jednotlivých položiek je uvedený v nasledovnej tabuľke: 

       v €	
Číslo a názov kategórie	Suma	
610 – mzdy spolu	335 789	
620 – poistné, odvody	112 583	
630 – tovary a služby	166 103	
640 – bežné transfery	    1 492	
Spolu	         615 967	

 V kategórii 630 – tovary a služby je najvyššie čerpanie na položke 632 – energie vo výške 106 443 € a  na položke 633 - materiál vo výške 31 467 €. Zakúpilo sa najmä interiérové  vybavenie  vo výške 12 046,48 € , nábytok vo  výške  7 813,94 €, prevádzkové stroje, prístroje, zariadenia, technika a náradie vo výške 3 607,05 € a  všeobecný materiál  (  čistiace,  kancelárske,  zdravotnícke, deratizačné  prostriedky,  tlačivá)   vo  výške  11 717,98 €, knihy, učebnice, časopisy vo výške3 182,69 €. Z   toho výdavky  hradené z  príspevkov od  rodičov  predstavujú   sumu 26 847 €. Podrobný prehľad výdavkov podľa ekonomickej klasifikácie je uvedený v prílohe č. 9.

	Výdavky celkom na prevádzku základných škôl k 30.6.2009 predstavujú sumu 888 947 €, z toho  normatívne  finančné  prostriedky  881 493 € a  mimorozpočtové   zdroje 7 454 €. Podrobný prehľad čerpania finančných prostriedkov základných škôl je v prílohe č. 6.
				          
       v €
Číslo a názov kategórie	Suma	
610 – mzdy spolu	491 011	
620 – poistné, odvody	171 777	
630 – tovary a služby	217 272	
640 – bežné transfery	    1 433	
Mimorozpočtové zdroje	             7 454	
Spolu	         888 947	

Výdavky na prevádzku  školských jedální pri ZŠ k 30.6.2009 predstavujú celkom 47 193 € a podrobný prehľad je v prílohe č. 7.  

         v €
Číslo a názov kategórie	Suma	
610 – mzdy spolu	33 182	
620 – poistné, odvody	11 867	
630 – tovary a služby	 2 144	
640 – bežné transfery	        0	
Spolu	          47 193	

Výdavky na prevádzku školských klubov detí k 30.6.2009 predstavujú sumu 95 442 €. Vybrané príspevky od rodičov predstavujú 33 884 €. Podrobný prehľad výdavkov je v prílohe č. 8.

       v €
Číslo a názov kategórie	Suma	
610 – mzdy spolu	70 338	
620 – poistné, odvody	24 764	
630 – tovary a služby	        43	
640 – bežné transfery	      297	
Spolu	           95 442	
Príspevky od rodičov	           33 884	

3. Stavy pracovníkov a žiakov

K 30.6.2009 navštevovalo základné školy v Dúbravke  1 868 žiakov, čo v porovnaní s tým istým obdobím minulého roka predstavuje úbytok o 196 žiakov. Na štyroch základných školách bolo zamestnaných spolu 202 zamestnancov ( vo fyzických osobách ), z toho na základných školách 160 zamestnancov – 120 pedagogických a 40 nepedagogických, 16 zamestnancov pracovalo v školských jedálňach a 26 zamestnancov v školských kluboch detí.
	V porovnaní so stavom zamestnancov základných škôl k 30.6.2008 sa znížil počet zamestnancov na základných školách o  6 pedagogických zamestnancov. Počet nepedagogických zamestnancov sa nezmenil. V školských jedálňach  sa počet zamestnancov nezmenil  a v školských kluboch detí sa zvýšil o 4 zamestnancov. Prehľad o počte žiakov a zamestnancov k 30.6.2009  je v prílohe č. 11.    
	ŠKD navštevovalo k vyššie uvedenému termínu 664 žiakov a v školských jedálňach pri ZŠ bolo vydaných spolu 68 664 hlavných jedál a 2 111 doplnkových jedál.  Údaje podľa jednotlivých školských jedální pri ZŠ a ŠKD pri ZŠ sú v prílohe č.10.
    
	Materské školy v pôsobnosti m. č. Bratislava – Dúbravka navštevovalo k 30.6.2009 776  detí, čo v porovnaní s tým istým obdobím v  roku 2008 predstavuje úbytok o 3 deti. Pracovalo v nich spolu 120 zamestnancov (  72 pedagogických a 48 nepedagogických ). V porovnaní so stavom zamestnancov k 30.6.2008 sa celkový počet zamestnancov zvýšil o 1 zamestnanca ( počet pedagogických sa zvýšil o 2 a počet nepedagogických sa znížil o 1 zamestnanca. Prehľad o počte detí a zamestnancov podľa jednotlivých materských škôl je v prílohe č. 12.